CELEX: 62013CN0461
Language: et
Date: 2013-08-22 00:00:00
Title: Kohtuasi C-461/13: Eelotsusetaotlus, mille on esitanud Bundesverwaltungsgericht (Saksamaa) 22. augustil 2013 — Bund für Umwelt und Naturschutz Deutschland jt versus Saksamaa Liitvabariik

30.11.2013   
            
            
               ET
            
            
               Euroopa Liidu Teataja
            
            
               C 352/3
            
         Eelotsusetaotlus, mille on esitanud Bundesverwaltungsgericht (Saksamaa) 22. augustil 2013 — Bund für Umwelt und Naturschutz Deutschland jt versus Saksamaa Liitvabariik
   (Kohtuasi C-461/13)
   2013/C 352/03
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebuse esitaja: Bund für Umwelt und Naturschutz Deutschland jt
   
      Vastustaja: Saksamaa Liitvabariik
   
      Menetlusse astuja: Freie Hansestadt Bremen
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 23. oktoobri 2000. aasta direktiivi 2000/60/EÜ (1), millega kehtestatakse ühenduse veepoliitika alane tegevusraamistik ja mida on viimati muudetud Euroopa Parlamendi ja nõukogu 23. aprilli 2009. aasta direktiiviga 2009/31/EÜ (2) (edaspidi „veepoliitika raamdirektiiv”), artikli 4 lõike 1 punkti a alapunkti i tuleb tõlgendada nii, et see kohustab liikmesriike — juhul kui ei ole kehtestatud erandit — keelduma heaks kiitmast projekti, kui see võib halvendada pinnaveekogu seisundit, või on selle sätte näol tegemist üksnes majandamiskava eesmärgiga?
            
         
               2.
            
            
               Kas mõistet „seisundi halvenemine” veepoliitika raamdirektiivi artikli 4 lõike 1 punkti a alapunktis i tuleb tõlgendada nii, et see hõlmab ainult negatiivseid muutusi, mille tõttu tuleb pinnaveekogu liigitada madalamasse klassi vastavalt direktiivi V lisale?
            
         
               3.
            
            
               Kui vastus teisele küsimusele on eitav:
               Millistel tingimustel esineb seisundi halvenemine veepoliitika raamdirektiivi artikli 4 lõike 1 punkti a alapunkti i tähenduses?
            
         
               4.
            
            
               Kas veepoliitika raamdirektiivi artikli 4 lõike 1 punkti a alapunkte ii ja iii tuleb tõlgendada nii, et need kohustavad liikmesriike — juhul kui ei ole kehtestatud erandit — keelduma heaks kiitmast projekti, kui see ohustab pinnavee hea seisundi või pinnavee hea ökoloogilise potentsiaali ja hea keemilise seisundi saavutamist direktiivis sätestatud ajal, või on selle sätte näol tegemist üksnes majandamiskava eesmärgiga?
            
         
      (1)  EÜT L 327, lk 1; ELT eriväljaanne 15/05, lk 275.
   
      (2)  Euroopa Parlamendi ja nõukogu 23. aprilli 2009. aasta direktiiv 2009/31/EÜ, milles käsitletakse süsinikdioksiidi geoloogilist säilitamist ning millega muudetakse nõukogu direktiivi 85/337/EMÜ ja direktiive 2000/60/EÜ, 2001/80/EÜ, 2004/35/EÜ, 2006/12/EÜ, 2008/1/EÜ ning määrust (EÜ) nr 1013/2006 (ELT L 140, lk 114).